**TAOTLUS MUUSIKA- JA FILMIKULTUURI ARENDAMISE, KOOLITUS- JA TEADUSPROGRAMMIDE FINANTSEERIMISE VÕI ANALOOGSETE EESMÄRKIDE TOETUSEKS AUTORIÕIGUSE SEADUSE § 27 LG 10 ALUSEL**

Täidetud ja digiallkirjastatud avalduse palume saata hiljemalt 1. veebruariks aadressile info@just.ee. Palume avalduse faili nimel lähtuda vormist **IOT\_toetus\_(*projekti nimi*).** Avalduse alusel eraldatud raha kasutamise kohta on raha saajal kohustus esitada Justiitsministeeriumile aruanne hiljemalt 2 kuu jooksul peale projekti lõppemist. Aruande esitamisel palume lähtuda vormist **IOT\_aruanne\_(*projekti nimi*).**

**ÜLDINFO**

| Projekti nimi | **Eesti filmi arengustrateegia uuendamine ja valdkonna täiendavate rahastusmudelite analüüs**  |
| --- | --- |
| Organisatsiooni nimi | **MTÜ Eesti Kinoliit** |
| Taotletav summa | **12 000** |
| Projekti kogumaksumus | **39 976** |

**TAOTLEJA ANDMED**

| Esindaja ees- ja perekonnanimi | Elina Kask |
| --- | --- |
| Kontakttelefon | +3725013478 |
| E-posti aadress | elina.kask@kinoliit.ee |

**PANGAKONTO ANDMED**

| Kontoomaniku nimi | Eesti Kinoliit |
| --- | --- |
| Pangakonto number (IBAN) | EE377700771002271917 |
| Viitenumber *(vajadusel)* |  |
| SWIFT kood *(vajadusel)* |  |

**PROJEKT**

Projekti eesmärk

(*Milleks on projekt vajalik? Mida projektiga saavutatakse? Kuidas vastab projekti autoriõiguse seadus § 27 lõikele 10?)*

| Projekti eesmärk on analüüsida terviklikult riiklikus kultuurivaldkonna arengukavas 2021-2030 nimetatud võimalust kehtestada teiste riikide eeskujul maksumeetmete väljatöötamist audiovisuaalsisu vahendajatele, pakkuda välja erinevad mudelid valdkonda turupõhise lisarahastuse toomiseks ning hinnata nende muutmise elluviimiseks vajalikke seadusandlikke samme (sh filmiseaduse loomise vajalikkust). Nende küsimuste komplekseks lahendamiseks on filmivaldkonna esindusorganisatsioonid ühiselt otsustanud uuendada kogu filmivaldkonna strateegilist kokkulepet, et lisaks täiendava rahastuse leidmisele pakkuda välja valdkonna kestlikkust toetavad pikaajalised prioriteedid ja koostöömudelid ning määratleda ühiselt peamised arendamist vajavad ettepanekud täiendava rahastuse mõjusaks kasutamiseks. Projekt toetab autoriõiguse seaduses § 27 lõikes 10 toodud eesmärki, kuna on suunatud kogu filmikultuuri laiapõhjaliseks arendamiseks. Projekti tulemusena valmiv valdkondlik kokkulepe strateegia näol määratleb filmikultuuri arendamise prioriteetsed tegevussuunad filmiprofessionaalide järelkasvuks ja arendamiseks, filmide tootmiseks, filmikirjaoskuse ja väärtfilmialase teadlikkuse suurendamiseks, filmi hariduslike, kultuuriliste ja majanduslike mõjude rakendamiseks, filmipärandi hoidmiseks ja vahendamiseks ning Eesti filmikultuuri rahvusvahelistumiseks. Kuna eelmise valdkondliku kokkuleppe sõlmimisest on möödas üle viie aasta, vajab uuendamist nii filmitööstuse tehnoloogiline pool (sh tehisaru mõju filmitööstusele), koroonapandeemia mõjud filmilevile ja filmide tootmisele, filmivaldkonna organisatsiooniline ülesehitus, koostöömudelid ja vastutusvaldkonnad, voogedastusplatvormide roll filmilevis, ning filmivaldkonna rahastusmudelite kaasajastamine.  |
| --- |

Projekti lühikokkuvõte

| Hetkel kehtiv koalitsioonileping näeb muuhulgas ette Eesti filmitööstuse arengu toetamist läbi Film Estonia programmide ning võimaluste otsimise rahvusvaheliste voogedastusplatvormide maksustamiseks. Vabariigi Valitsuses kinnitatud *Kultuuri arengukava 2021-2030* sätestab muuhulgas filmivaldkonna eesmärgina toota Eestis mitmekesist ja kvaliteetset filmiloomingut mahus, mis tagab filmitööstuse tervikliku arengu. Selleks näeb arengukava muuhulgas võimalusena ette audiovisuaalsisu tootmise edendamiseks teiste riikide eeskujul maksumeetmete väljatöötamist audiovisuaalsisu vahendajatele. Käesoleva projektiga uuendatakse kõikide peamiste filmivaldkonna organisatsioonide osavõtul filmivaldkonna strateegiat (Eesti film 2030), lepitakse kokku peamised prioriteedid, eesmärgid ja sekkumisvaldkonnad, analüüsitakse läbi teiste riikide eeskujul eri rahastamismudelid audiovisuaalsisu tootjatele ning nende seadustamise võimalused. Projekti tulemused on aluseks nii kultuuripoliitiliste otsuste kujundamiseks kui ka võimaliku seaduse või seadusemuudatuste ettevalmistamiseks ja VTK koostamiseks. Projekti elluviimiseks luuakse kõiki peamisi filmivaldkonna esindus- ja arendusorganisatsioone kaasav juhtgrupp (strateegiagrupp), kus on esindatud mh filmirežissööride, filmikunstnike, produtsentide, dokumentalistide jt valdkondade organisatsioonid, samuti Eesti Filmi Instituut ja Eesti Kinoliit. Strateegiagrupi ülesanne on konsulteerides oma liikmesorganisatsioonidega kaardistada peamised teemad, anda filmivaldkonna poolset sisendit lahendamist vajavate küsimuste, eesmärkide, prioriteetide ning valdkonna toimimise eripärade osas. Lisaks strateegiagrupile kaasatakse spetsiifiliste küsimuste puhul täiendavaid eksperte (nt tehnoloogia teemadel). Strateegiagrupi liikmetelt eeldatakse aktiivset panustamist 12 kuu jooksul, osalemist regulaarsetel kohtumistel ja strateegiatöötubades, samuti strateegialoome kommunikeerimist oma organisatsioonides ning sisendi kogumist erialagildidest. Strateegiagrupi töö koordineerimiseks on kavas kaasata ekspert, kellel on teadmised ja kogemused kultuuri (ja filmivaldkonna) strateegilisest planeerimisest.Kuna projekti üheks osaks on erinevate rahastusmudelite analüüsimine ja nende seadustamisega seotud analüüsi läbiviimine, sh filmiseaduse vajalikkuse hindamine, kaasatakse projekti raames täiendavalt õigusekspert, kelle ülesanne on strateegiagrupile valmistada ette täiendavate rahastusmudelite võrdlevad analüüsid, teiste riikide sarnaste mudelite ülevaade ning toetada strateegiagruppi seadusloomet puudutavates küsimustes.  |
| --- |

Taotletava summa kasutamise eesmärk

| Taotletav summa on mõeldud strateegiagrupi liikmete tööpanuse hüvitamiseks 12 kuu jooksul, strateegiagrupi töö koordinaatori kaasamiseks, õigusalase ekspertiisi kaasamiseks finantsmudelite ja nende seadustamise analüüsimiseks ning projekti raames toimuvate kohtumiste, töötubade ja seminaride korraldamiseks.  |
| --- |

Projekti toimumise ajaperiood

| 12 kuud (veebruar 2024 - veebruar 2025) |
| --- |

**EELARVE**

| **Kulu liik** *(lisa vajadusel lahtreid juurde)* | **Summa** |
| --- | --- |
| **Strateegiagrupi tasud (7 liiget) koos riigimaksudega** | **15 876** |
| **Ekspertide konsultatsioonid** | **21 000** |
| **Strateegiagrupi koosolekute korraldamine** | **2 800** |
| **Materjalide paljundamine ja levitamine** | **300** |
|  |  |
|  |  |
| **Kulud kokku** | **39 976** |

| **Tulu liik** *(lisa vajadusel lahtreid juurde)* | **Summa** |
| --- | --- |
| Omafinantseering | **9 976** |
| IOT toetus | **12 000** |
| EFI kaasfinantseering | **10 000** |
| KULKA toetus (eeldatav) | **8 000** |
|  |  |
| **Tulud kokku** | **39 976** |